

Eksamensbestemmelser EUX Velfærd

SOSU Nord

**November 2024**



**Indhold**

[Eksamen 4](#_bookmark0)

[Antal eksamener og prøver på EUX Velfærd 4](#_bookmark1)

[Vægtning af de enkelte EUX fag på eksamensbeviset 4](#_bookmark2)

[Indstilling til eksamen 5](#_bookmark3)

[Hvis man ikke kan indstilles til eksamen 5](#_bookmark4)

[Eksamensudtrækning 5](#_bookmark5)

[Fag der afsluttes efter 1. skoleperiode 5](#_bookmark6)

[Fag der afsluttes efter 2. skoleperiode 5](#_bookmark7)

[Fag der afsluttes efter 3. skoleperiode 5](#_bookmark8)

[Fag der afsluttes efter 4. skoleperiode 5](#_bookmark9)

[Forberedelsestid / eksamenstid skriftlige opgaver 6](#_bookmark10)

[Særlige situationer i forbindelse med eksamen 6](#_bookmark11)

[Prøve på særlige vilkår 6](#_bookmark12)

[Standarder for skriftlige eksamener: 6](#_bookmark13)

[Udvidet brug af hjælpemidler 6](#_bookmark14)

[Mundtlige prøver 6](#_bookmark15)

[Overtrædelse af eksamensbestemmelser 6](#_bookmark16)

[Klager over prøver 7](#_bookmark17)

[Generel vejledning til prøver 8](#_bookmark18)

[Generel vejledning til skriftlige prøver 8](#_bookmark19)

[Generelt om anvendelse af IT ved skriftlige prøver 9](#_bookmark20)

[Generel vejledning til mundtlige prøver uden netadgang 10](#_bookmark21)

[Mødetid 10](#_bookmark22)

[Forberedelsestiden 10](#_bookmark23)

[Eksamination 10](#_bookmark24)

[Større skriftlig opgave, SSO 10](#_bookmark25)

[Valg af fag og emne 11](#_bookmark26)

[Opgavebesvarelsens omfang og format 11](#_bookmark27)

[Aflevering 11](#_bookmark28)

[Opgaven 11](#_bookmark29)

[Bedømmelsesgrundlag 11](#_bookmark30)

[Bedømmelseskriterier 11](#_bookmark31)

[Eksamensprojekt, EP 12](#_bookmark32)

[Tildeling af vejleder og vejledning 12](#_bookmark33)

28-04-2023 Side 2 af 16



[Valg af fag som skal indgå i eksamensprojektet 12](#_bookmark34)

[Krav til fagenes niveau 12](#_bookmark35)

[Valg af emne 13](#_bookmark36)

[Litteratursøgning 13](#_bookmark37)

[Eksperimentelle fag 13](#_bookmark38)

[Rammen for eksamensprojekt 13](#_bookmark39)

[Problemformulering 13](#_bookmark40)

[Synopsis 14](#_bookmark41)

[Metoder 14](#_bookmark42)

[Konklusion 14](#_bookmark43)

[Kilder og materialer 14](#_bookmark44)

[Anvendelse af noter, henvisninger og citater 15](#_bookmark45)

[Aflevering 15](#_bookmark46)

[Den mundtlige prøve 15](#_bookmark47)

[Adgang til prøven 15](#_bookmark48)

[Formål 15](#_bookmark49)

[Eksaminationsgrundlag 15](#_bookmark50)

[Tidsramme for prøven 15](#_bookmark51)

[Bedømmelsesgrundlag 15](#_bookmark52)

[Bedømmelseskriterier 15](#_bookmark53)

[Votering 16](#_bookmark54)

28-04-2023 Side 3 af 16



# **Eksamen**

Eksamensbestemmelser for EUX Velfærd på SOSU Nord er fastsat i henhold til Undervisningsministeriets bekendtgørelse BEK nr. 343 af 08/04/2016 Gældende bekendtgørelse om prøver og eksamen i de almene og studieforberedende ungdoms- og voksenuddannelser.

Antal eksamener og prøver på EUX Velfærd

Der er minimum 6 EUX-eksamener og 2 EUD prøver i EUX Velfærd. Vedrørende EUD prøver i EUX Velfærd gælder prøvebestemmelser for Social- og sundhedsassistentuddannelsen.

Vedrørende EUX prøverne gælder HTX bekendtgørelsen samt grundsfagsbekendtgørelsen. Herudover skal den enkelte elev aflægge en mundtlig prøve med udgangspunkt i et skriftligt eksamensprojekt samt udarbejde en større skriftlig opgave.

Vægtning af de enkelte EUX fag på eksamensbeviset

Alle karakterer indgår med forskellig vægt i eksamensresultatet.

|  |  |
| --- | --- |
|  | Vægtning |
| Dansk A, mdt. | 1 |
| Dansk A, skr. | 1 |
| Kommunikation og IT C | 1 |
| Engelsk B, mdt. | 0,75 |
| Engelsk B, skr. | 0,75 |
| Fysik C, mdt. | 1 |
| Matematik A, mdt. | 1 |
| Matematik A, skr. | 1 |
| Samfundsfag B | 0,75 |
| Biologi C | 0,75 |
| Kemi B | 0,75 |
| Idræt C | 1 |
| Eksamensprojekt | - |
| Større skriftlig opgave | - |
| Psykologi C | 1 |

For fag der afsluttes med mere end én karakter, deles vægten ligeligt mellem karaktererne.

Standpunktskaraktererne indgår i det foreløbige eksamensresultat. Det foreløbige eksamensresultat beregnes som det vægtede gennemsnit af de karakterer, der optræder på eksamensbeviset, herunder afsluttende standspunktskarakterer (årskarakterer).

På eksamensbeviset fremgår karakterer for det højeste niveau, eleven har gennemført.

28-04-2023 Side 4 af 16



# **Indstilling til eksamen**

Indstilling til eksamen sker ved afslutningen af alle skoleperioder der afsluttes med eksamen. Skolen træffer afgørelse om indstillingen i samarbejde med underviserne. Indstillingen forudsætter, at man har deltaget i undervisningen og har afleveret skriftlige arbejder og har fået disse godkendt af underviseren.

Hvis man ikke kan indstilles til eksamen

Ved gentagen overtrædelse af studie- og ordensreglementet vil skolens ledelse kunne nægte at indstille eleven til eksamen det pågældende skoleår.

# **Eksamensudtrækning**

Undervisningsministeriet afgør hvilke fag eleverne skal til eksamen i. Det offentliggøres på undervisningsministeriet officielle offentliggørelsesdatoer.

Eksamensudtrækningen er individuel, og man kan komme ud for, at det kun er en del af klassen der skal op i et bestemt fag.

Fag der afsluttes efter 1. skoleperiode

Kommunikation / IT

Fag der afsluttes efter 2. skoleperiode

Ingen fag afsluttes

Fag der afsluttes efter 3. skoleperiode

Engelsk B Biologi C Psykologi C Kemi B

Større skriftlig opgave – afleveres (SSO)

Fag der afsluttes efter 4. skoleperiode

Dansk A Samfundsfag B Matematik A

Idræt C (ikke eksamensfag) Eksamensprojekt – obligatorisk prøve (EP)

28-04-2023 Side 5 af 16



# **Forberedelsestid / eksamenstid skriftlige opgaver**

Særlige situationer i forbindelse med eksamen

Møder eleven ikke frem eller forlader eleven prøven på grund af sygdom skal uddannelsessupport have besked omgående. Er eksamen begyndt, bedømmes præstationen under alle omstændigheder, også selv om eleven senere skal til sygeeksamen.

En elev, der har været forhindret i at gennemføre en prøve på grund af dokumenteret sygdom eller anden uforskyldt grund, skal gives mulighed for at aflægge prøven snarest muligt. Skolen kan bestemme, at sygeprøve gennemføres ved forlængelse af allerede fastsatte afleveringsfrister for projektopgaver og andre opgaver, der forudsætter afleveringsfrister.

Prøve på særlige vilkår

Skolen tilbyder særlige prøvevilkår til elever med psykisk eller fysisk funktionsnedsættelse eller med andre specifikke vanskeligheder, når dette er nødvendigt for at ligestille disse elever med andre i prøvesituationen. Det er en forudsætning, at der med tilbuddet ikke sker en ændring af prøvens niveau.

Standarder for skriftlige eksamener:

*Der kan forekomme afvigelser fra nedenstående*

Dansk A + 60 minutter Engelsk B + 60 minutter

Matematik A + 30 minutter til delprøve 1 + 45 minutter til delprøve 2

Udvidet brug af hjælpemidler

Ordblinde kursister har lov til at benytte oplæsningsprogram og ordforslagsprogram på computeren til både at læse og skrive under delprøver uden hjælpemidler. Dette gælder i matematik A. Der vil være læsevejledere til stede blandt vagterne, og de skal inden prøvens start informere kursister, der benytter computeren under delprøve 1, om særlige forholdsregler.

# **Mundtlige prøver**

Overtrædelse af eksamensbestemmelser

Anvendelse af hjælpemidler under en prøve er tilladt, medmindre der i reglerne for de enkelte uddannelser og fag er fastsat begrænsninger i brugen heraf.

En prøve er begyndt, når uddelingen af opgaver er begyndt, eller når eksaminanden er gjort bekendt med prøvespørgsmålet, opgaven, opgavetitlen, forberedelsesmaterialet eller lignende.

28-04-2023 Side 6 af 16



Kommer eleven for sent til en skriftlig prøve, betragtes eleven som udeblevet, og vedkommende har ikke krav på at deltage i prøven. Skolen kan dog tillade eksaminanden at deltage, hvis det anses for udelukket, at den pågældende kan have modtaget nogen oplysning om opgaven, og hvis skolen skønner, at forsinkelsen er rimeligt begrundet og af kortere varighed. Prøvetiden forlænges ikke.

En elev, der kommer for sent til en mundtlig prøve, har ikke krav på at deltage i prøven, men kan, hvis skolen skønner, at forsinkelsen er rimeligt begrundet, få tilbud om at komme til prøve på et senere tidspunkt.

En elev, der forlader prøvelokalet uden tilladelse og ledsagelse af en tilsynsførende, har afbrudt eksamen.

En elev, som ved en prøve gribes i utvivlsomt at skaffe sig eller give en anden elev uretmæssig hjælp eller i et utvivlsomt forsøg herpå, eller som ved en prøve har benyttet ikke tilladte hjælpemidler, bortvises af skolen fra den pågældende prøve.

En elev, der under prøveforløbet overtræder studie og ordensreglerne, herunder tilfælde af støjende og generende adfærd, kan af skolen bortvises fra prøven. Hvis der under eller efter en prøve opstår formodning om, at en elev uretmæssigt har skaffet sig eller ydet hjælp, har udgivet en andens arbejde for sit eget eller har anvendt eget tidligere bedømt arbejde uden henvisning hertil, indberettes dette til skolen. Bliver formodningen bekræftet, bortvises eleven af skolen fra den pågældende prøve.

Bortvisning fra en prøve medfører, at eventuelle karakterer bortfalder. Eleven kan herefter aflægge prøve på ny. En sådan prøve afholdes, for så vidt angår prøver i en gymnasial uddannelse, i den efterfølgende termin december-januar eller maj-juni.

# **Klager over prøver**

Klager over forhold ved prøver indgives individuelt af eleven til skolen. Hvis eleven er under 18 år kan klagen indgives af forældremyndighedsindehaveren. Hvis eleven er over 18 år, kan klage indgives på elevens vegne, såfremt eleven har givet vedkommende fuldmagt hertil.

Klagen indgives senest 2 uger efter, at bedømmelsen af prøven er bekendtgjort på sædvanlig måde. Skolen kan dispensere fra fristen, hvor usædvanlige forhold begrunder det.

Klagen skal i alle tilfælde være skriftlig og begrundet.

Klagen kan vedrøre:

* Eksamensgrundlaget herunder prøvespørgsmål, opgaver og lignende, og prøvegrundlaget i forhold til uddannelsens mål og krav
* Prøveforløbet
* Bedømmelsen

28-04-2023 Side 7 af 16



Skolen forelægger straks klagen for bedømmerne (eksaminator og censor), der har en frist på normalt 2 uger til at afgive en udtalelse. Skolen kan bestemme, at bedømmerne får en længere frist. I beregning af fristen indgår juli måned ikke. Bedømmerne skal hver for sig udtale sig om de faglige spørgsmål i klagen. Klageren skal have lejlighed til at kommentere udtalelserne inden for en frist af normalt 1 uge.

Afgørelsen skal være skriftlig begrundet og kan gå ud på

* Tilbud om omprøve
* Skriftlig prøve på EUX – tilbud om ny bedømmelse
* At klageren ikke får medhold i klagen

Hvis afgørelsen er et tilbud om omprøve, skal klageren informeres om, at omprøve kan resultere i en lavere karakter.

Det er kun klager, der kan acceptere tilbud om omprøve. En accept skal ske senest 2 uger efter tilbuddets meddelelse og omprøve skal finde sted hurtigst muligt.

Ved omprøve udpeges nye bedømmere (eksaminator og censor), medmindre andet er aftalt med klager.

Får klager ikke medhold i en klage over prøvegrundlaget eller prøveforløbet, og klager mener, at prøvegrundlaget og prøveforløbet ikke har levet op til reglerne, er der tale om retslige spørgsmål, og klagen kan indbringes for anden myndighed.

# **Generel vejledning til prøver**

Generel vejledning til skriftlige prøver

* Mødetid for elever til skriftlig eksamen er 30 minutter før eksamensstart
* Eksamenslokalet fremgår af Studie+
* Du skal sidde på din plads min 15. minutter før prøvestart
* Du skal som udgangspunkt bruge din egen PC medmindre andet er aftalt med skolen
  + Undtaget er elever med IT-rygsæk
* Der er faste pladser i eksamenslokalet, se efter din dit navneskilt på bordet. Eksamensnummer vil fremgå af eksamenslisten
* Der vil være mulighed for udlevering af USB stik til back-up
* Du skal sikre dig inden prøvens start, at du kan komme på skolens netværk. Det er elevens pligt at oplyse eksamensvagter hvis ikke eleven kan komme på netværk
* Se vejledning på netprøver.dk
* Det er ikke lovligt at kommunikere med andre under prøven
* Det er tilladt at høre musik i høretelefoner på en forud downloadet playliste. Lydniveau må ikke genere andre eksaminander.

28-04-2023 Side 8 af 16



* Bruger du PC og skal have noget skrevet ud, så dækker du den udleverede usb stik med din opgave i vejret, hvorefter eksamensvagterne vil udskrive for dig. Du skal sikre dig, at opgaven er skrevet ud på papir ved prøveafslutningen
* Det er dit ansvar, at medbragt PC udstyr fungerer ved prøvens start. Ved fejl efter prøvens start stiller skolen teknisk bistand til rådighed. Ved strømafbrydelser eller fejl på PC udstyr lægges der ikke ekstra tid til, men du skal evt. skrive videre i hånden. Sørg for at gemme din opgave jævnligt flere steder
* Skriveredskaber og andre tilladte hjælpemidler f.eks. kommeregner, notater, ordbøger og lærebøger, skal du selv sørge for at medbringe
* Hvis du skal på toilettet eller trække frisk luft, så rækker du en hånd i vejret og afventer at eksamensvagterne kontakter dig
* Opgaverne skal i sidehovedet være forsynet med dit fulde navn, fødselsdato og eksamensnummer, klasse samt fagets navn. Opgaven skal på hver side være forsynet med sidetal samt total antal sider
* Hvis du er færdig før tid, skal du aflevere din opgave, pakke sammen og forlade lokalet uden unødvendig støj. Man forlader aldrig lokalet uden en vagts tilladelse
  + Er du færdig mere end 30 minutter før prøven slutter må du forlade eksamenslokalet uden dine ting, det gælder også din telefon
  + Er du færdig når der er mindre end 30 minutter tilbage af prøven skal du blive siddende på din plads uden at forstyrre
  + Forlades lokalet uden tilladelse betragtes eksamen som afbrudt
* Ved enhver form for forsøg på uretmæssig at skaffe sig selv eller en anden hjælp til besvarelse af en opgave, bortvises man fra prøven
* En elev, der ikke efterlever de tilsynsførendes henvisninger, bortvises fra prøven
* Det er ikke tilladt at benytte ChatGPT eller lignende. Forbuddet gælder under hele prøvetiden[[1]](#footnote-1)
* Eleven må ikke benytte interaktive internetbaserede hjælpemidler som Google Oversæt, WolframAplha, og søgemaskiner

# **Generelt om anvendelse af IT ved skriftlige prøver**

Ved prøven anvendes elevens eget udstyr eller efter aftale skolens udstyr. Elever, der selv medbringer udstyr, må normalt medbringe følgende:

* PV med USB stik og standardinstallation
* Højtalerudgang og høretelefoner
* Der skal være installeret Flash

Når eleven anvender eget udstyr, fører skolen elektricitet frem til arbejdspladsen med 1 udtag (normalt 3-benet stik) pr. arbejdsplads. Eleven medbringer selv nødvendige ekstraledninger, til fx skærm. Eleven medbringer eget udstyr på eget ansvar. Det er

Side 9 af 16



ligeledes elevens ansvar, at det medbragte programmel overholder gældende regler om ophavsret m.v.

Lagring af filer skal foregå i et format, således at udskrivning kan foretages fra en af skolens maskiner, der er forsynet med skolens “standard programmer”. Der må kun indgå tekst mv. som er produceret under prøven. Det er ikke tilladt at indlæse tekster eller grafik fx logo og lignende, der er fremstillet før prøven.

Hvis der opstår tekniske problemer med udstyret eller programmellet, herunder strømsvigt eller virusangreb, og det ser ud til at problemet vil tage mere end 30 min. at løse, så færdiggør eleven opgavebesvarelsen manuelt, uanset om der er tale om skolens eller eksaminandens udstyr eller programmel.

# **Examcookie**

Alle elever skal have programmet Examcookie installeret på deres computer. Information og afprøvning af programmet sker forud for prøven, senest 5 hverdage før. Hvis det er muligt, afprøves programmet ligeledes til en eventuel terminsprøve. Eleverne får udleveret materialet ”Oplysningspligt til elever” ved orienteringen.

# **Generel vejledning til mundtlige prøver uden netadgang**

Mødetid

Mød mindst 30 minutter før din forberedelsestid begynder. Hvis en elev udebliver, kan eksamen blive rykket frem.

Forberedelsestiden

* Mobiltelefon og lignende må ikke forefindes i lokalet
* Der må ikke benyttes spil eller høres musik under forberedelse eller prøve
* Lokalet må ikke forlades
* Kun materialer, der er tilladt i henhold til oversigten over hjælpemidler må medbringes i forberedelseslokalet
* Eleven har selv ansvaret for at medbringe tilladte hjælpemidler, medmindre andet fremgår af bestemmelserne for den enkelte eksamen eller fastsatte af skolen

Eksamination

Eksamen tager enten udgangspunkt i et spørgsmål udvalgt ved lodtrækning eller i en rapport eller et projektarbejde. Der skal som minimum være 3 spørgsmål at vælge blandt. Både eksaminator og censor (evt. tilsynsførende) skal være til stede, når eleven trækker spørgsmålet. Eksaminator skal sikre sig, at eleven har forstået spørgsmålet.

Eksamen gennemføres som dialog mellem elev og eksaminator. Det er censor, der bestemmer hvornår eksaminationen er slut. Under voteringen skal eleven og evt. tilhørere forlade eksaminationslokalet. Der gives én karakter.

# **Større skriftlig opgave, SSO**

Den større skriftlige opgave er en individuel eksamensopgave og skal skrives af alle, der ønsker en EUX-uddannelse. Opgaven skrives på 3. skoleperiode.

Formålet med opgaven er, at demonstrerer selvstændigt arbejde et fagområde.

28-04-2023 Side 10 af 16



Valg af fag og emne

Opgaven i et fag som eleven har på minimum B-niveau. Der kan skrives i flere fag (1-3 fag), men mindst ét af disse skal være på B-niveau. Det anbefales at skrive i et fag.

Tilmeldingsblanketten med valg af emne, fag og ønskede vejleders underskrift afleveres inden for tidsfristen.

Opgavebesvarelsens omfang og format

Opgavebesvarelsen anbefales at have et omfang på ca.10 -15 normalsider a 2400 enheder (antal anslag inklusive mellemrum).

Forside, indholdsfortegnelse, noter, litteraturliste, figurer, tabeller og lignende materialer medregnes ikke i omfanget. Evt. bilag indgår ikke i den samlede bedømmelse.

Aflevering

SSO skal afleveres på [www.netprøver.dk,](http://www.netprøver.dk/) som en pdf-fil. Vær opmærksom på tidsfristen.

Opgaven

Opgaven skal indeholde:

Forside Indholdsfortegnelse

Engelsk resumé på ca. 150 ord Indledning til opgaven Besvarelse af selve opgaven

Litteraturhenvisninger / fodnoter i opgaven Konklusion på opgaven

Litteraturliste Eventuelle bilag

Bedømmelsesgrundlag

Bedømmelsesgrundlaget er en SSO opgave.

Opgaven bedømmes af vejleder og censor.

Bedømmelseskriterier

Bedømmelsen af opgavebesvarelsen er en faglig helhedsvurdering i forhold til de faglige mål i de fag, der indgår i opgaven.

Ved bedømmelsen lægges der herudover vægt på:

* Om den stillede opgave er besvaret ud fra de formulerede krav
* Om der er sammenhæng mellem den tidsmæssige ramme for opgaven og besvarelsens omfang og kvalitet
* Om der er benyttet relevant baggrundsstof for besvarelsen
* Om stoffet er formidlet på en tilfredsstillende måde og er behandlet tilstrækkeligt dybtgående
* Om det anvendte materiale er inddraget i rimeligt omfang

28-04-2023 Side 11 af 16



* Om der er prævise henvisninger og fyldestgørende dokumentation
* Om alle kilder er oplyst, og noter og litteraturliste er korrekte og fyldestgørende
* Om fremstillingen er overskueligt disponeret, og at der er sammenhæng i besvarelsen
* Om den sproglige udformning er klar, præcis og ensartet igennem hele opgavebesvarelsen

Der gives én karakter ud fra en helhedsvurdering.

# **Eksamensprojekt, EP**

Eksamensprojektet er en tværfaglig eksamensopgave, og karakteren fremgår som en selvstændig karakter på eksamensbeviset.

Formålet med projektet er, at du skal have lejlighed til at arbejde tværfagligt inden for et selvvalgt emneområde.

Projektet udarbejdes som en individuel opgave og afsluttes med en mundtlig eksamen, med afsæt i en synopsis.

Hold dig orienteret om vigtige datoer for valg af fag og afleveringsfrister.

Tildeling af vejleder og vejledning

Skolen fordeler vejlederne til de enkelte elevers eksamensprojekter. Vejlederne medvirker i hele projektforløbet. Det er elevernes ansvar at kontakte og benytte muligheden for vejledning. Vejlederne er ofte nemmest at få kontakt til via mail.

For at få et godt vejledningsforløb er det vigtigt, at I jævnligt har kontakt med vejlederne. Aflever en skriftlig fremstilling af, hvilke tanker du gør dig omkring valg af emne, problemformulering, disposition mm. Det er vigtigt, at du er den aktive part!

Dine vejledere vil kunne hjælpe dig med at holde fokus på, hvilke kriterier der anvendes ved bedømmelsen af eksamensprojektet i netop de fag, du har valgt.

Der er løbende vejledning i projektperioden. Det er dig som elev der skal være opsøgende på vejledningen.

Valg af fag som skal indgå i eksamensprojektet

I EP indgår der to eller tre fag.

Der skal indgå EUD fag og EUX fag. Vælges der tre fag skal to af fagene være fra EUD fagrækken.

Krav til fagenes niveau.

EUX fag på minimum B niveau, men højeste niveau som eleven har.

EUD fag på højeste niveau som eleven har.

28-04-2023 Side 12 af 16



Bedømmelsen vil være ud fra faget med det højeste faglige niveau.

Valg af emne

Det er muligt at få vejledning til valg af fag og emne.

Det er vigtigt, at emnevalget passer godt til de fag der skrives i. Emnet må gerne ligge i forlængelse af emner, der er arbejdet med i undervisningen eller i elevens SSO, men skal indeholde nyt stof eller nye synsvinkler. Emnet må ikke bygge direkte på stof fra undervisningen.

Litteratursøgning

Når emnet er valgt, er det elevens ansvar at finde relevant faglitteratur. Det er en god ide at benytte bibliotekerne til søgning samt anvende lydfile, film og information fra internettet.

Materialet kan suppleres med litteratur foreslået af vejlederen.

Det er hensigtsmæssigt at læse så meget af stoffet, som det kan overkommes, for at skabe et overblik over emnet.

Tage noter og kopiere evt. indholdsfortegnelsen i forbindelse med læsningen. Det kan betyde at det senere i projektperioden bliver nemmere at sortere og går i dybden med den relevante litteratur.

Eksperimentelle fag

Vælger eleven at inddrage kemi og eksperimenter i EP er det vigtigt at eleven tidligt i forløbet taler med vejlederen om, hvordan det kan tilrettelægges.

Rammen for eksamensprojekt

Der er normal skolegang i hele projektperioden.

Det er vigtigt at arbejde regelmæssigt med projektet fra valg af fag til aflevering af synopsis og den mundtlige eksamen. Ud over det løbende arbejde med EP i hele projektperioden, er der skemalagt 5 dage til EP

Problemformulering

I eksamensprojektet er det eleven, der formulerer problemformuleringen og afgrænser emnet.

Vejlederen er tilgængelig for sparring i den periode, hvor eleven arbejder med afgrænsning af emnet og problemformuleringen.

Problemformuleringen skal godkendes af vejlederen. Krav til problemformuleringen

* Problemformuleringen skal indeholde aspekter fra alle fag som indgår i EP

28-04-2023 Side 13 af 16



* Problemformuleringen kan ligge i forlængelse af undervisningen og uddybe emnet
* Problemformuleringen skal angive undersøgelsesfeltet / emnet

Støttespørgsmål til udarbejdelsen af problemformuleringen

* Hvad er det jeg vil undersøge?
* Hvordan vil jeg undersøge det?
* Hvorfor er dette emne spændende?
* Hvad undrer mig ved emnet?

Støttespørgsmål er med til at indkredse, det interessante ved emnet, men skal ikke indgå i problemformuleringen.

Synopsis

Du skal udarbejde og aflevere en synopsis, der indeholder:

* Titel og angivelse af de valgte fag
* Problemformulering
* Problemstillinger
* Præciseringer af projektets konklusioner (stikord)
* Oversigt over anvendte metoder
* Konklusion
* Perspektivering
* Litteraturliste

Synopsen har typisk et omfang på 2 – 3 sider.

Synopsen er en tekst, som ikke kan stå alene og synopsen kan ikke betragtes som svaret på problemformuleringen. Synopsen er karakteriseret ved at være åben for uddybninger og tilføjelser og indeholder dele der lægger op til dialog. Synopsen kan medvirke til, at strukturere den mundtlige fremlæggelse ved prøven og dermed sikre den røde tråd i oplægget.

Metoder

Afsnittet skal beskrive hvilke metoder der er benyttet for at besvare problemformuleringen. Det kan f.eks. være litteraturstudier, indsamling af data, eksperimenter, observationer, interview eller spørgeskema.

Konklusion

Afsnittet skal kort resumere en besvarelse af problemformuleringen. Konklusionen angiver hovedresultater af arbejdet samt redegøre for, hvilket belæg der er for dem. Konklusionen kan stille spørgsmål til videre arbejde med emnet.

Kilder og materialer

Det skal klart fremgå hvilke kilder og materialer der er anvendt.

* Litteratur, forfatter titel, forlag, udgivelsesår
* Materialer fra internettet skal angives ved www-adresse, dato og tidspunkt for hvornår det er hentet, samt forfatter og titel

28-04-2023 Side 14 af 16



* Artikler angives med forfatter, avisens/tidsskriftets navn og dato

Anvendelse af noter, henvisninger og citater

Ved brug af citater eller direkte afskrift skal der kilde på.

Spørg vejleder til råds, da der kan være forskelle i håndteringen fra fag til fag. Anvendes materialer, der er centrale for besvarelsen af problemformuleringen, kan dette vedlægges som bilag.

Der kan være tale om statistiske tabeller, måleresultater, illustrationer, kopier af avisartikler, internetsider mm.

Aflevering

Synopsen afleveres i UDDATA+. Tidspunktet for afleveringen fremgår af tidsplanen som udleveres særskilt

# **Den mundtlige prøve**

Adgang til prøven

Eleven skal have afleveret synopsis til tiden.

Formål

Formålet med prøven er, at eleven får mulighed for at dokumentere sine faglige kompetencer.

Eksaminationsgrundlag

Prøven tager udgangspunkt i synopsen og et mundtligt oplæg udarbejdet med afsæt i synopsen og emnet der er undersøgt.

Tidsramme for prøven

Eksaminationstiden er 30 minutter. Tiden fordeles således:

* 10 minutters oplæg
* 12 minutters dialog
* 8 minutter til votering og tilbagemelding til eleven

Bedømmelsesgrundlag

Bedømmelsesgrundlaget er elevens oplæg samt efterfølgende dialog med eksaminator og censor. Bedømmelsen af eksamensprojektet er en helhedsvurdering af den mundtlige præstation i forhold til de faglige mål i de fag, der indgår i projektet.

Bedømmelseskriterier

* Behandling af emnet ud fra problemformuleringen
* Strukturering og formidling af det faglige stof
* Inddragelse af relevant baggrundsstof

Der gives én karakter ud fra en helhedsvurdering af den mundtlige præstation.

28-04-2023 Side 15 af 16



Votering

Eleven forlader lokalet under voteringen. Bedømmelsen omfatter elevens mundtlige præstation. Elevens præstation helhedsbedømmes, og der gives en karakter efter 7 trins-skalaen.

28-04-2023 Side 16 af 16

1. 1 §7, Bekendtgørelse om visse regler om prøver og eksamen i de gymnasiale uddannelser

   28-04-2023 [↑](#footnote-ref-1)